VIIKKOSUKELLUS
VASTUUHENKILÖN OHJE

ETUKÄTEEN:

Viikkosukellukset järjestetään pääsääntöisesti keskiviikkoiltaisin. 

Päätä sukelluksen kohde ja kokoontumisaika.

Ilmoita viikkosukelluksesta nettisivuilla (www.sammakot.com -> Toiminta -> Viikkosukellukset)

Ilmoita viikkosukelluksesta sähköpostilla (sammakot@saunalahti.fi) viimeistään maanantaina kaikille seuran jäsenille.

Laita sähköpostiin tiedot:
•	kokoontumispaikasta ja ajasta sekä tarvittavat ajo-ohjeet
•	sukelluskohteesta
•	sukelluksen vaativuustasosta
•	kohteen erityispiirteistä: näkyvyys, lampun tarve jne.
•	maininta mahdollisista veneen polttoainekustannuksista
sekä omat yhteystietosi.

SUKELLUSPÄIVÄNÄ:

Sukellukselle lähtiessä hae Kuplalta mukaasi viikkosukelluskansio. Happikortitettu sukellusvanhin voi ottaa mukaan myös happipakin.

Muista, että viikkosukellus on seuran järjestämä sukellustapahtuma, jossa noudatetaan Sukeltajaliiton turvamääräyksiä. Viikkosukelluksilla tulee olla nimetty sukellusvanhin ja pintapelastaja. Sukelluksista täytetään pöytäkirjat. 

Vastuuhenkilö huolehtii sukelluksen sujuvuudesta ja turvallisuudesta. Huomioi sukeltajien kokemustaso ja esimerkiksi esittele kohde sukeltajille, joille se on ennestään tuntematon.

Sukelluksen jälkeen palauta viikkosukelluskansio pöytäkirjoineen sekä mahdollinen happipakki Kuplalle.

Antoisia sukelluskokemuksia ja kiitos aktiivisuudestasi Sammakoitten toiminnassa!